Manfred Porsch staummt aus da Fokolar-Bewegung. 1971 und 1972 is'a mid Gen Rosso getourt. 1983 hod'a an 1. Preis beim "Wötfestival vom religiesn Liad", an "Rassegna Mondiale della Canzone Religosa Populare" in Rom gwunna. In da Foige hod Manfred Porsch 1987 an Vaein "Musica e Vita" Östareich grindt und de Festivajserie "Fest der Lieder" initiiat. Ea hod uma 200 Liada af iwa 20 Tonträga vaeffentlicht. Noch launga musikalischa Pause geht Porsch 2012 in Zaummenorbat midm Produzent Thomas Raber wieda mid neiche Produktiona aun de Effntlichkeit.